Virus tarqalishi boshlanganidan buyon vafot etganlar soni 3 mln 882 ming 700 nafardan oshgan. Dunyo bo‘yicha qayd etilgan koronavirus yuqtirish holatlari soni 179 mln 171 ming 152tani tashkil etmoqda, deb xabar berdi Jons Hopkins universiteti. Virus tarqalishi boshlanganidan buyon vafot etganlar soni 3 mln 882 ming 700 nafardan oshgan. AQSh, Hindiston va Braziliyada kasallik yuqtirish holatlari soni 15 milliondan ortiqni tashkil qilmoqda. Kasallik yuqtirishlar va o‘limlar soni bo‘yicha AQSh yetakchi bo‘lib turibdi. Mamlakatda COVID-19 yuqtirganlar soni 33,5 mln nafardan ortiq, vafot etganlar soni 602,4 ming nafardan oshgan. Hindistonda kasallikka chalinganlar soni 30 mln 28 mingdan oshgan, 390 mingdan ortiq bemor vafot etgan. Braziliyada pandemiya boshlanganidan buyon 18 milliondan ortiq holat qayd etilgan, 504,7 ming kishi vafot etgan.